Tyohoon Bopha i no kamap antap long Palau na nau i wok long igo stret long southern Philippines.
Bopha ibin wok long karim strong bilong win long 250 kilomita long wan haua, na i bin kamapim ol wari olsem em bai givim bikpela heve na bagarap olsem Cyclone Tracy, em ibin hamarim nothern Australian siti bilong Dawrin long 1974, na kilim 71 pipal.
Em i bin wok long igo stret long Palau tasol i tanim kos bilong em long las minit igo long west na gutpela long ol ong Palau, em i bin igo logn south long ol.
Dispela tokaut ibin ikam long Derek Willams, wanpela meteorolgist wantaim National Weather Service long Guam.
Em ibin tokim ABC's Radio Australia Pacific Beat olsem, ol ailan ino ibin kisim bikpela bagarap, tasol i gat ol ripot biong ol diwai ikam daun na kat bilong ol pawa saplai.
Em i tok, fast muvmen bilong dispela Typhoon ibin mekim ol ino gat bikpela ol tait wara. Em i ting sampela inses bilong ren ibin pudaun na dispela ibin gutpela nius.
Ol Typhoon ino save hamaraim Palau, longwanem em i stap autsait long typhoon eria or zone.
Continuing threat
Typhoon Bopha, em oli kolim long Philippines, Typhoon Pablo, i soim liklik sain bilong em ino strongpela olsem pastaim, na i go stret long north east coast bilong Mindanao tete moning.
Emi wok long mekim wei bilong em igo long Philippines na Mr Williams i tok, ol pipal long hap Typhoon igo long en nap bungim bikpela heve na birua.
Midlia long Philippines i tok, oli ting Typhoon Pablo bai igo kamap antap long Surigao del Norte long Tunde moning.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn